# Štatút výberovej komisie pre výberové konanie na obsadenie funkcií členov odvolacej komisie Slovenskej akreditačnej agentúry pre vysoké školstvo

Čl. 1  
Úvodné ustanovenie

Tento štatút upravuje úlohy, zloženie a zásady činnosti výberovej komisie pre výberové konanie na obsadenie funkcií členov odvolacej komisie Slovenskej akreditačnej agentúry pre vysoké školstvo (ďalej len „komisia“).

### Čl. 2 Úlohy komisie

Komisia najmä

* + 1. posudzuje

1. prihlášky uchádzačov do výberového konania na obsadenie funkcie člena odvolacej komisie Slovenskej akreditačnej agentúry pre vysoké školstvo (ďalej len „výberové konanie“)
2. splnenie požiadaviek na obsadenie funkcie člena odvolacej komisie a náhradníka člena odvolacej komisie Slovenskej akreditačnej agentúry pre vysoké školstvo (ďalej len „člen odvolacej komisie“) podľa osobitného predpisu[[1]](#footnote-1)) a
3. splnenie požiadaviek na obsadenie funkcie člena odvolacej komisie uvedených v oznámení o vyhlásení výberového konania na obsadenie funkcie člena odvolacej komisie (ďalej len „oznámenie o výberovom konaní“),
   * 1. vyhodnocuje výsledok výberového konania,
     2. určuje poradie uchádzačov na základe výsledkov,
     3. predkladá ministrovi školstva, vedy, výskumu a športu (ďalej len „minister“) návrh na vymenovanie vybraných uchádzačov za členov odvolacej komisie.

### Čl. 3 Zloženie komisie

1. Členov komisie vymenuje minister do 60 dní od dňa určeného ako posledný deň na podávanie prihlášok do výberového konania (ďalej len „prihláška“).
2. Predsedom komisie je člen komisie určený ministrom.
3. Členstvo v komisii zaniká
   * 1. doručením zápisnice o výsledku výberového konania ministrovi,
     2. vyhlásením výberového konania za neúspešné,
     3. odvolaním; minister môže odvolať člena komisie, ak si riadne neplní svoje povinnosti podľa článku 4 ods. 2.
     4. doručením písomného oznámenia o vzdaní sa členstva ministrovi alebo dňom uvedeným v tomto oznámení,
     5. obmedzením spôsobilosti na právne úkony,
     6. nadobudnutím právoplatnosti rozsudku, ktorým bol člen komisie odsúdený za úmyselný trestný čin.
     7. smrťou alebo vyhlásením za mŕtveho,
4. Po zániku členstva v komisii podľa odseku 3 písm. b) až g) minister vymenuje nového člena komisie.
5. Člen komisie v rámci výberového konania postupuje nezávisle, nie je viazaný pokynmi ministra, ani toho, kto člena komisie navrhol na vymenovanie do funkcie.
6. Členovia komisie sú pri výkone svojej činnosti nezastupiteľní.

### Čl. 4 Práva a povinnosti členov komisie a tajomníka komisie

* 1. Predseda komisie
     1. zodpovedá za činnosť komisie,
     2. zvoláva zasadnutie komisie,
     3. vedie zasadnutie komisie a riadi priebeh výberového konania,
     4. zodpovedá za objektívnosť pri posudzovaní prihlášok uchádzačov do výberového konania,
     5. schvaľuje zápisnicu zo zasadnutia komisie.
  2. Člen komisie
     1. plní úlohy komisie uvedené v článku 2,
     2. vyhodnocuje prihlášky a splnenie požiadaviek podľa článku 2 písm. a) druhého bodu a tretieho bodu,
     3. kladie otázky uchádzačom v rámci výberového konania, objektívne hodnotí odpovede uchádzačov na kladené otázky,
     4. zachováva mlčanlivosť o všetkých skutočnostiach, o ktorých sa dozvie pri výkone svojej funkcie v komisii alebo v súvislosti s ňou, a to aj po skončení svojho členstva.
  3. Komisia má tajomníka, ktorým je zamestnanec ministerstva školstva, vedy, výskumu a športu Slovenskej republiky (ďalej len „ministerstvo“). Tajomníka vymenúva na základe návrhu sekcie, ktorá má v pôsobnosti vysoké školy (ďalej len „príslušná sekcia“) minister.
  4. Tajomník komisie najmä
     1. zodpovedá za administratívne a organizačné zabezpečenie činnosti komisie,
     2. vyhotovuje zápisnicu zo zasadnutia komisie a zápisnicu z výberového konania,
     3. zabezpečuje zverejnenie výsledku výberového konania,
     4. zachováva mlčanlivosť o všetkých skutočnostiach, o ktorých sa dozvie v súvislosti s výkonom funkcie tajomníka, a to aj po skončení jej výkonu.

### Čl. 5 Zasadnutie komisie

1. Zasadnutie komisie zvoláva predseda komisie.
2. Komisia je uznášaniaschopná, ak sú prítomní všetci členovia komisie. Ak komisia nie je uznášaniaschopná, predseda komisie zvolá do piatich pracovných dní nové zasadnutie komisie.
3. Zasadnutie komisie je neverejné.
4. Komisia prijíma svoje závery formou uznesenia. Uznesenie je prijaté, ak za jeho prijatie hlasujú najmenej dvaja členovia komisie.
5. Zo zasadnutia komisie vyhotoví tajomník komisie zápisnicu, ktorú podpisuje predseda komisie. Zápisnica s prezenčnou listinou je súčasťou dokumentácie predkladanej ministrovi. V zápisnici sú uvedené uznesenia komisie, pripomienky členov komisie a pomer hlasov z jednotlivých hlasovaní.

### Čl. 6 Posúdenie prihlášok

1. Doručené prihlášky preberá príslušná sekcia, ktorá ich do desiatich dní po uplynutí dňa určeného v oznámení o výberovom konaní na podávanie prihlášok odovzdá tajomníkovi komisie.
2. Komisia do 14 dní odo dňa prevzatia prihlášok overí na základe doručenej prihlášky, či uchádzač splnil požiadavky článku 2 písm. a) druhého bodu a tretieho bodu a či prihláška obsahuje všetky prílohy podľa osobitného predpisu[[2]](#footnote-2)) a oznámenia o výberovom konaní.
3. Ak na základe prihlášky nemožno spoľahlivo posúdiť splnenie požiadaviek podľa článku 2 písm. a) druhého bodu a tretieho bodu, komisia prostredníctvom tajomníka komisie požiada príslušného uchádzača, aby v termíne určenom predsedom komisie, najneskôr do začiatku výberového konania, predložil ďalšie doklady preukazujúce ich splnenie alebo ich kópie.
4. Komisia na svojom prvom zasadnutí v spolupráci s tajomníkom a príslušnou sekciou určí termín výberového konania a organizačné pokyny pre výberové konanie.
5. Ministerstvo pozve uchádzačov, ktorí spĺňajú požiadavky podľa čl. 2 písm. a) druhého bodu a tretieho bodu, a ktorých prihláška obsahuje požadované prílohy podľa osobitného predpisu,²) na výberové konanie najmenej sedem dní pred jeho začatím s uvedením dátumu, miesta a hodiny výberového konania a organizačných pokynov pre výberové konanie.
6. Uchádzačovi, ktorý podľa predložených dokladov nespĺňa požiadavky podľa článku 2 písm. a) druhého bodu a tretieho bodu, komisia písomne oznámi dôvod nezaradenia do výberového konania a predložené doklady vráti vyradenému uchádzačovi.

### Čl. 7 Priebeh výberového konania

1. Výberové konanie na obsadenie funkcie člena odvolacej komisie sa uskutoční formou pohovoru s uchádzačmi.
2. Počas pohovoru kladú členovia komisie uchádzačovi otázky, ktorými zisťujú mieru, v akej plní kritériá výberového konania, uvedené v oznámení o výberovom konaní.
3. Počas pohovoru s uchádzačom nie sú ostatní uchádzači prítomní.
4. Člen komisie hodnotí oddelene uchádzačov podľa § 9 ods. 5 zákona č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „uchádzači s odbornou praxou“) a určí poradie uchádzačov s odbornou praxou, ktorí splnili požiadavky, od najvhodnejšieho po najmenej vhodného uchádzača a zaznamená toto poradie na hodnotiaci hárok bez uvedenia svojho mena.
5. Člen komisie hodnotí oddelene uchádzačov podľa § 9 ods. 6 zákona č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „uchádzači vo funkcii profesora alebo docenta“) a určí poradie uchádzačov vo funkcii profesora alebo docenta, ktorí splnili požiadavky a kritériá výberového konania, od najvhodnejšieho po najmenej vhodného uchádzača a zaznamená toto poradie na hodnotiaci hárok bez uvedenia svojho mena.
6. Tajomník komisie poskytne každému členovi komisie obálku, do ktorej vloží člen komisie vyplnené hodnotiace hárky podľa odsekov 4 a 5 tak, aby bolo zabezpečené, že hlasovanie je tajné. Následne tajomník komisie obálky s vyplnenými hodnotiacimi hárkami odovzdá predsedovi komisie.
7. Predseda komisie spolu s tajomníkom komisie určia výsledné poradie uchádzačov s odbornou praxou a  výsledné poradie uchádzačov vo funkcii profesora alebo docenta. Výsledné poradie sa určí ako súčet poradí určených jednotlivými členmi komisie, pričom na prvom mieste je uchádzač s odbornou praxou alebo uchádzač vo funkcii profesora alebo docenta s jeho najnižšou hodnotou.

(8) Ak nastane rovnosť poradia viacerých uchádzačov a určenie poradia je nevyhnutné, rozhoduje o výbere z týchto uchádzačov tajné hlasovanie členov komisie, pričom každý člen komisie má jeden hlas. Vybraný bude ten uchádzač, ktorý získa najvyšší počet hlasov. Ak je tajné hlasovanie neúspešné, možno ho opakovať a to najviac dvakrát. V prípade neúspešného tajného hlasovania určí ďalší postup hlasovania predseda komisie. V prípade, že aj po opakovanom tajnom hlasovaní nie je možné určiť vybraného uchádzača je výberové konanie vyhlásené za neúspešné.

(9) Za náhradníkov komisia navrhne tretieho a štvrtého v poradí z výsledného poradia uchádzačov vo funkcii profesora alebo docenta.

(10) Po vybratí uchádzačov komisia zhodnotí výsledok výberového konania a pripraví návrh na vymenovanie členov odvolacej komisie a náhradníkov členov odvolacej komisie.

1. O výsledku výberového konania sa vyhotoví zápisnica, v ktorej sa uvedie najmä
2. zoznam uchádzačov, ktorí sa zúčastnili výberového konania,
3. poradie uchádzačov podľa výsledkov výberového konania podľa odsekov 7 a 8,
4. mená a priezviská vybraných uchádzačov, ktorých komisia navrhuje vymenovať za členov odvolacej komisie, a
5. mená a priezviská náhradníkov.
6. Zápisnicu z výberového konania podpísanú všetkými prítomnými členmi komisie spolu s návrhom na vymenovanie vybraných uchádzačov za členov odvolacej komisie a náhradníkov členov odvolacej komisie predkladá ministrovi predseda komisie.
7. Komisia písomne oznámi uchádzačovi výsledok výberového konania do desiatich dní od jeho skončenia.

### Čl. 8 Neúspešné výberové konanie

1. Výberové konanie je neúspešné, ak
2. žiaden uchádzač sa neprihlásil do výberového konania,
3. žiaden prihlásený uchádzač nespĺňa požiadavky,
4. žiaden z pozvaných uchádzačov sa nezúčastnil na výberovom konaní,
5. komisia nepredloží na základe výsledkov výberového konania žiaden návrh na vymenovanie.
6. Ak je výberové konanie neúspešné, ministerstvo vyhlási nové výberové konanie a pre toto výberové konanie vymenuje nových členov komisie.
7. Ak výsledky výberového konania neumožnia vymenovanie náhradníkov, ministerstvo môže vyhlásiť výberové konanie len na obsadenie funkcie náhradníkov odvolacej komisie.
8. Na výberové konanie na obsadenie funkcie náhradníka komisie sa ustanovenia štatútu vzťahujú primerane.

**Čl. 9**

**Záverečné ustanovenia**

Zmeny a doplnenia tohto štatútu sa vykonávajú príkazom ministra.

1. 1) § 9 ods. 4 až 6 zákona č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. [↑](#footnote-ref-1)
2. ) § 14 ods. 6 zákona č. 269/2018 Z. z. [↑](#footnote-ref-2)