# 

# Štatút výberovej komisie pre výberové konanie na obsadenie funkcie predsedu výkonnej rady Slovenskej akreditačnej agentúry pre vysoké školstvo

### Úvodné ustanovenie

Tento štatút upravuje úlohy, zloženie a zásady činnosti výberovej komisie pre výberové konanie na obsadenie funkcie predsedu výkonnej rady Slovenskej akreditačnej agentúry pre vysoké školstvo (ďalej len „komisia“).

### Úlohy komisie

Komisia najmä

* + 1. posudzuje

1. prihlášky uchádzačov do výberového konania na obsadenie funkcie predsedu výkonnej rady Slovenskej akreditačnej agentúry pre vysoké školstvo (ďalej len „výberové konanie“),

2. splnenie požiadaviek na obsadenie funkcie predsedu výkonnej rady Slovenskej akreditačnej agentúry pre vysoké školstvo (ďalej len „predseda výkonnej rady“) podľa osobitného predpisu[[1]](#footnote-1)) a

3. splnenie požiadaviek na obsadenie funkcie predsedu výkonnej rady uvedených v oznámení o vyhlásení výberového konania na obsadenie funkcie predsedu výkonnej rady (ďalej len „oznámenie o výberovom konaní“),

* + 1. vyhodnocuje výsledok výberového konania,
    2. určuje poradie uchádzačov na základe výsledkov výberového konania,
    3. predkladá ministrovi školstva, vedy, výskumu a športu (ďalej len „minister“) návrh na vymenovanie vybraného uchádzača za predsedu výkonnej rady.

### Zloženie komisie

1. Členov komisie vymenuje minister do 60 dní od dňa určeného ako posledný deň na podávanie prihlášok do výberového konania (ďalej len „prihláška“). Ak ide o vymenovanie člena komisie na návrh reprezentatívneho združenia zamestnávateľov, predloží ministrovi podklady sekcia, ktorá má v pôsobnosti vysoké školy (ďalej len „príslušná sekcia“), na základe doručených návrhov reprezentatívnych združení zamestnávateľov.
2. Predsedom komisie je člen komisie určený ministrom.
3. Členstvo v komisii zaniká
   * 1. doručením zápisnice o výsledku výberového konania ministrovi,
     2. vyhlásením výberového konania za neúspešné,
     3. odvolaním; minister môže odvolať člena komisie, ak si riadne neplní svoje povinnosti podľa článku 4 ods. 2.
     4. doručením písomného oznámenia o vzdaní sa členstva ministrovi alebo dňom uvedeným v tomto oznámení,
     5. obmedzením spôsobilosti na právne úkony,
     6. nadobudnutím právoplatnosti rozsudku, ktorým bol člen komisie odsúdený za úmyselný trestný čin,
     7. smrťou alebo vyhlásením za mŕtveho.
4. Po zániku členstva v komisii podľa odseku 3 písm. b) až g) minister vymenuje nového člena komisie.
5. Člen komisie v rámci výberového konania postupuje nezávisle, nie je viazaný pokynmi ministra, ani toho, kto člena komisie navrhol na vymenovanie do funkcie.
6. Členovia komisie sú pri výkone svojej činnosti nezastupiteľní.

### Práva a povinnosti členov komisie a tajomníka

* 1. Predseda komisie
     1. zodpovedá za činnosť komisie,
     2. zvoláva zasadnutie komisie,
     3. vedie zasadnutie komisie a riadi priebeh výberového konania,
     4. zodpovedá za objektívnosť pri posudzovaní prihlášok,
     5. schvaľuje zápisnicu zo zasadnutia komisie.
  2. Člen komisie
     1. plní úlohy komisie uvedené v článku 2,
     2. vyhodnocuje prihlášky a splnenie požiadaviek podľa článku 2 písm. a) druhého bodu a tretieho bodu,
     3. kladie otázky uchádzačom v rámci výberového konania a hodnotí odpovede uchádzačov na tieto otázky,
     4. zachováva mlčanlivosť o všetkých skutočnostiach, o ktorých sa dozvie pri výkone svojej funkcie v komisii alebo v súvislosti s ňou, a to aj po skončení svojho členstva.
  3. Komisia má tajomníka, ktorým je zamestnanec Ministerstva školstva, vedy, výskumu a športu Slovenskej republiky (ďalej len „ministerstvo“). Tajomníka na základe návrhu príslušnej sekcie vymenúva minister.
  4. Tajomník najmä
     1. zodpovedá za administratívne a organizačné zabezpečenie činnosti komisie,
     2. vyhotovuje zápisnicu zo zasadnutia komisie a zápisnicu z výberového konania,
     3. organizačne zabezpečuje tlmočenie do cudzieho jazyka zvoleného uchádzačom, ak je to potrebné,
     4. zabezpečuje zverejnenie výsledku výberového konania,
     5. zachováva mlčanlivosť o všetkých skutočnostiach, o ktorých sa dozvie v súvislosti s výkonom funkcie tajomníka, a to aj po skončení jej výkonu.

### Zasadnutie komisie

1. Zasadnutie komisie zvoláva predseda komisie.
2. Komisia je uznášaniaschopná, ak sú prítomní najmenej štyria členovia. Ak komisia nie je uznášaniaschopná, predseda komisie zvolá do piatich pracovných dní nové zasadnutie komisie.
3. Zasadnutie komisie je neverejné okrem verejného vypočutia uchádzačov, z ktorého sú vylúčení ďalší uchádzači.
4. Komisia prijíma svoje závery formou uznesenia. Uznesenie je prijaté, ak za jeho prijatie hlasujú najmenej traja členovia.
5. Zo zasadnutia komisie vyhotoví tajomník zápisnicu, ktorú podpisujú všetci členovia komisie. Zápisnica s prezenčnou listinou je súčasťou dokumentácie predkladanej ministrovi. V zápisnici sú uvedené uznesenia komisie, pripomienky členov komisie a pomer hlasov z jednotlivých hlasovaní.

### Posúdenie prihlášok

1. Doručené prihlášky preberá príslušná sekcia, ktorá ich do desiatich dní odo dňa určeného na podávanie prihlášok v oznámení o výberovom konaní odovzdá tajomníkovi komisie.
2. Komisia do 14 dní odo dňa prevzatia prihlášok overí na základe doručenej prihlášky, či uchádzač splnil požiadavky na obsadenie funkcie predsedu výkonnej rady podľa článku 2 písm. a) druhého bodu a tretieho bodu a či prihláška obsahuje všetky prílohy podľa osobitného predpisu[[2]](#footnote-2)) a oznámenia o výberovom konaní.
3. Ak na základe prihlášky nemožno spoľahlivo posúdiť splnenie požiadaviek podľa článku 2 písm. a) druhého bodu a tretieho bodu, komisia prostredníctvom tajomníka požiada príslušného uchádzača, aby v  termíne určenom predsedom komisie, najneskôr do začiatku výberového konania, predložil ďalšie doklady preukazujúce ich splnenie alebo ich kópie.
4. Komisia na svojom prvom zasadnutí v spolupráci s tajomníkom a príslušnou sekciou určí termín výberového konania a organizačné pokyny pre výberové konanie.
5. Ministerstvo prostredníctvom príslušnej sekcie pozve uchádzačov, ktorí spĺňajú požiadavky podľa článku 2 písm. a) druhého bodu a tretieho bodu a ich prihláška obsahuje prílohy podľa osobitného predpisu,²) na výberové konanie najmenej sedem dní pred jeho začatím s uvedením dátumu, miesta a hodiny výberového konania a organizačných pokynov pre výberové konanie.
6. Uchádzačovi, ktorý podľa prihlášky nespĺňa požiadavky podľa článku 2 písm. a) druhého bodu a tretieho bodu, komisia písomne oznámi dôvod nezaradenia do výberového konania a predložené doklady vráti vyradenému uchádzačovi.

### Priebeh výberového konania

1. Verejným vypočutím sa overujú najmä riadiace a manažérske schopnosti uchádzača.
2. Po prezentácii projektu riadenia a rozvoja agentúry (ďalej len „projekt“) kladú členovia komisie uchádzačovi otázky, ktorými ďalej preverujú v akej miere plní kritériá výberového konania, uvedené v oznámení o výberovom konaní.
3. Časť prezentácie projektu a časť diskusie určené komisiou sa uskutočňujú v anglickom jazyku. Člen komisie môže klásť uchádzačovi otázky v anglickom jazyku.
4. Počas verejného vypočutia uchádzača nie sú ostatní uchádzači prítomní.
5. V odôvodnenom prípade možno verejné vypočutie uskutočniť prostredníctvom videokonferencie alebo inými prostriedkami informačnej a komunikačnej technológie bez fyzickej prítomnosti uchádzača alebo členov komisie, ak to technické podmienky umožňujú a je zabezpečená verejnosť vypočutia.
6. Členovia komisie hodnotia uchádzačov bodmi. Každý člen komisie pridelí uchádzačovi najviac 100 bodov a toto hodnotenie uvedie na hodnotiacom hárku bez uvedenia svojho mena. V odôvodnenom prípade je možné hodnotenie uchádzačov uskutočniť elektronicky, ak je zabezpečená tajnosť hlasovania.
7. Tajomník poskytne každému členovi komisie obálku, do ktorej člen komisie vloží hodnotiaci hárok. Následne tajomník obálky s hodnotiacimi hárkami odovzdá predsedovi komisie.
8. Predseda komisie spolu s tajomníkom spočítajú body, ktoré dosiahli uchádzači od jednotlivých členov komisie a následne komisia zhodnotí výsledok výberového konania a na základe výsledkov určí poradie uchádzačov. Uchádzač, ktorý dosiahol najvyšší celkový počet bodov je na prvom mieste. Ak sú na prvom mieste viacerí uchádzači, rozhoduje o výbere z týchto uchádzačov tajné hlasovanie členov komisie, pričom každý z členov má jeden hlas. Vybraný bude ten uchádzač, ktorý získa najvyšší počet hlasov. Ak je tajné hlasovanie neúspešné, možno toto hlasovanie opakovať a to najviac dvakrát. V prípade neúspešného tajného hlasovania určí ďalší postup hlasovania predseda komisie.
9. O výsledku výberového konania sa vyhotoví zápisnica, v ktorej sa uvedie najmä
10. zoznam uchádzačov, ktorí sa zúčastnili výberového konania,
11. poradie uchádzačov podľa výsledkov výberového konania na základe súčtu bodov, ktoré dosiahli uchádzači od jednotlivých členov komisie,
12. meno a priezvisko vybraného uchádzača.
13. Zápisnicu z výberového konania podpísanú všetkými prítomnými členmi komisie spolu s návrhom na vymenovanie vybraného uchádzača za predsedu výkonnej rady predkladá ministrovi predseda komisie.
14. Komisia písomne oznámi uchádzačovi výsledok výberového konania do desiatich dní od jeho skončenia.

### Neúspešné výberové konanie

1. Výberové konanie je neúspešné, ak
2. žiaden uchádzač sa neprihlásil do výberového konania,
3. žiaden prihlásený uchádzač nespĺňa požiadavky podľa článku 2 písm. a),
4. žiaden z pozvaných uchádzačov sa nezúčastnil na výberovom konaní,
5. komisia nepredloží na základe výsledkov výberového konania žiaden návrh na vymenovanie za predsedu výkonnej rady,
6. po druhom opakovanom tajnom hlasovaní žiaden uchádzač nezíska dostatočný počet hlasov.
7. Ak je výberové konanie neúspešné, ministerstvo vyhlási nové výberové konanie a pre toto výberové konanie minister vymenuje nových členov komisie.

**Čl. 9**

**Záverečné ustanovenia**

Zmeny a doplnenia tohto štatútu sa vykonávajú príkazom ministra.

1. 1) § 7 ods. 5 zákona č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. [↑](#footnote-ref-1)
2. 2) § 14 ods. 6 zákona č. 269/2018 Z. z. [↑](#footnote-ref-2)